Vestfyns Gymnasium

Langbygårdsvej 4

5620 Glamsbjerg

3. marts 2020

# Referat Bestyrelsesmødet

# Onsdag d. 11. marts 2020 kl. 16.00-18.00 på Vestfyns Gymnasium

# Mødelokale 20 på 1. sal

#### Afbud fra: Gitte Mogensen, Nanna Tité og Jakob Kildehave

## **Underskrivelse af referat fra sidste bestyrelsesmøde d. 27. januar 2020**

#### Referatet blev underskrevet.

## **Godkendelse af den udsendte dagsorden**

#### Den udsendte dagsorden blev godkendt – under evt. tages situationen med Coronavirus og VG’s beredskab op.

## **Årsregnskab og Årsrapport 2019**

Statsaut. revisor Brian Skovhus Jakobsen forelægger regnskab og årsrapport. Mette Baunehøj Eilstrup deltager under dette punkt. Bestyrelsen skal godkende og underskrive både Årsrapport og Revisionsprotokollater.

Årsrapport, revisionsprotokollat og bestyrelsestjekliste er vedlagt som bilag.

#### Statsaut. revisor Brian Skovhus Jakobsen forelagde regnskab, årsrapport samt revisionsprotokollatet. Årsregnskabet har fået en blank revisorpåtegning. Revisor anbefaler, at der udarbejdes en finansiel strategi. En enkelt formulering vedr. vikaransættelse i ledelsesberetning omformuleres. Bestyrelsen godkendte og underskrev såvel årsrapport som revisionsprotokollat. Bestyrelsen tog i øvrigt fremlæggelsen til efterretning.

## **Status for ansøgertal 1.g skoleåret 2020-21 på VG og på Fyn**

#### Ole Toft Hansen orienterede om søgetallene. VG har pt. 1. prioritetsansøgere til 6 fyldte klasser – 172 ansøgere pr. dags dato. Bestyrelsen giver opbakning til, at vi i tilfælde af, at vi bliver nødt til at modtage elever fra overansøgte skoler i Odense, går efter at få elever nok til at fylde den 7. klasse, således at der enten bliver 6 eller 7 fyldte klasser til skolestart i 2020.

## **Elevfordeling i fremtiden**

Den af den tidligere regering nedsatte arbejdsgruppe har udgivet sin rapport omkring fordeling af elever og kapacitetsfastsættelse.

#### Ole Toft Hansen orienterede om rapporten med fokus på klyngemodellen. Bestyrelsen tog orienteringen til efterretning.

## **Status på visionsplanen**

Emnet tages op til vedtagelse på mødet i maj. Bilag vedlagt.

#### Ole Toft Hansen orienterede om status på visionsplanen. Der iværksættes en konkurrence blandt eleverne omkring layoutet på visionerne til f.eks. hjemmesiden.

## **Orientering og Meddelelser**

1. Kantinesituationen.

#### Kantinen kører med et meget lille overskud, der arbejdes pt. med flere fremtidsscenarier.

1. Personalesituationen. 4 lærere går på pension.

#### Som følge af den store naturlige afgang bliver det nødvendigt at ansætte nye lærere. Især skal der ansættes en underviser med kompetence i billedkunst. Der er slået et antal stillinger op på gymnasiejob.dk.

1. Opfølgning på GDPR.

#### Søren Hjelholt Hansen orienterede: Vi har haft et såkaldt ”360-graders-tilsyn” ved vores DPO d. 5. marts. Det så generelt meget fornuftigt ud og vi er meget godt med. Der mangler dog enkelte procedurebeskrivelser, og så er det tid til awareness-arrangement for lærere og procedurebeskrivelser for studie-, matematik- og læsevejlederne.

## **Dato for næste bestyrelsesmøde**

Næste ordinære bestyrelsesmøde: Tirsdag d. 19. maj 2020 på Gl. Avernæs kl. 15-20 inkl. middag.

## **Eventuelt.**

#### Corona-beredskab.

#### Vi orienterer os løbende i udmeldingerne fra især BUVM og Danske Gymnasier og er særligt opmærksom på rejsevejledningerne i forbindelser med studierejserne for 2.g’erne i ugen op til påske.

#### Der er opsat afspritningsstandere ved de primære indgange til skolen samt ved kantinen. Bestik til at tage med i buffeten skiftes hurtigere. Potentielt kan det blive en konsekvens, at vi vælger at lukke buffeten eller at kantinen skal lukkes helt.

#### Studieinfo for 2.g’erne d. 23. marts er aflyst. Vi tilbagefører timer i skemaet!

#### I tilfælde af karantæne-lukning af skolen i en kortere eller længere periode skal vi have udarbejdet et idekatalog med mulige måder at arbejde virtuelt/in absentia.

#### OT har netop udsendt en skrivelse til alle elever og lærere vedrørende nuværende tiltag og forberedelse på kommende.

#### Referent Søren Hjelholt Hansen

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Ole Nørregaard Jensen (formand) Gitte Mogensen (næstformand)*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
Nikolaj Leed Henriksen Kristine Lawaetz Lyngbo*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Jan Helskov Hansen Poul Dalgaard Jensen*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Jakob Kildehave Nanna Tité, 3b*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Christian Godsk Andersen, 2y Ole Toft Hansen (rektor)*